open-index/open-wikipedia-markdown huggingface dataset:
சிலம்பவேளாங்காடு

**சிலம்பவேளாங்காடு** தமிழ்நாட்டில் தஞ்சாவூர் மாவட்டம், பட்டுக்கோட்டை வட்டம், மூத்தாகுறிச்சி ஊராட்சியில் அமைந்திருக்கும் அழகிய கிராமம்.

## அமைவிடம்
தஞ்சாவூர் மாவட்டம் மதுக்கூரிலிருந்து அதிராம்பட்டினம் செல்லும் மாநில நெடுஞ்சாலையில் 5 கி.மீ. தொலைவிலும், பட்டுக்கோட்டையிலிருந்து மதுக்கூர் செல்லும் மாநில நெடுஞ்சாலையில் 7 கி.மீ. தொலைவிலும் அமைந்துள்ளது. ஊரின் வடக்கில் மூத்தாக்குறிச்சி கிராமம், இடையில் வடக்கு ஏரி, தெற்கில் காசாங்காடு கிராமம், இடையில் மஞ்சிக்கனேரி, கிழக்கில் வாட்டாக்கு்டி கிராமம், இடையில் குண்டுக்கட்டேரி, மேற்கில் நாட்டுச்சாலை கிராமம், இடையில் காசாங்காட்டேரி. இவ்வாறு ஏரிகள் சூழ்ந்த கிராமம்.

## கோவில்கள்
* சித்திவினாயகர் ஆலயம்
* பால சுப்பிரமணியர் ஆலயம்
* இடும்பன் கோயில்
* ஆகாச காளியம்மன் கோயில்
* ஆலமர மாடன் சன்னதி கோயில் 
* ஏரிச்சாமி என்கின்ற வீரமுடையார் ஆலயம்

## கல்வி
அரசு தொடக்கப் பள்ளியும், ஒரு மழலையர் பள்ளியும் இங்கு உண்டு.

## சாலை வசதி
ஏறக்குறைய 3000 எக்டேர் பரப்பளவில் பரந்துக் கிடக்கும் குடியிருப்பு பகுதிகளில் அனைத்து பகுதிகளையும் இணைக்கும் தெருவிளக்குக் கொண்ட தார்ச் சாலைகள் உள்ளன.

## தண்ணீர் வசதி
குடியிருப்பு பகுதிகளில் வடக்கு, தெற்கு, மேற்கு ஓரங்களில் அரசு அமைத்துள்ள மேல்நிலை நீர்த்தேக்கத்தொட்டிகள் உள்ளன.

## விளையாட்டு
மழலையர் பள்ளி அருகில் சிறிய மைதானம் உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
புள்ளியியல் தலைப்புகள் பட்டியல்

## தரவை விபரித்தல்
* விபரிப்புப் புள்ளியியல் - Descriptive statistics 
* சராசரி - average
:* கூட்டுச் சராசரி - Mean
:* இடைநிலையளவு - Median 
:* முகடு - Mode 
* அளவை மதிப்பிடல் - Measures of scale 
:* Variance 
:* Standard deviation - திட்ட விலக்கம்
:* Median absolute deviation 
* Correlation 
* Outlier 
* புள்ளிவிபர வரைபடங்கள் - Statistical graphics 
:* Histogram - நிகழ்வெண் செவ்வகப்படம்
:*  Frequency distribution - நிகழ்வெண் பரவல் 
:* Quantile 
:* Survival function 
:* Failure rate

## [[சோதனைதிட்ட வடிவமைப்பு]]
* Optimal design 
* தொடர் பெருக்கல் சோதனை - factorial experiment 
* Restricted randomization 
* Repeated measures design 
* Randomized block design 
* Statistical survey 
* கருத்துக் கணிப்பு - Opinion poll

## புள்ளிவியல் பரவல்கள்
* ஈருறுப்புப் பரவல் - binomial distribution
* பாய்சான் பரவல் - poisson distribution
* இயல்நிலைப் பரவல் - normal distribution
* அடுக்குக்குறி பரவல் - exponential distribution
* கைவர்க்கப் பரவல் - chisquare distribution

## தன்னிச்சையான மாறிகள்
* தன்னிச்சையான மாறுபாடு - random variation
* தன்னிச்சையான மாறி - random variable

## மாதிரியெடுத்தல்
* மாதிரி - sample
* மாதிரி பரவல் - Sampling distribution 
* மாதிரியெடுத்தல் - sampling 
* Stratified sampling 
* Quota sampling 
* Biased sample 
* Spectrum bias 
* Survivorship bias

பகுப்பு:கணிதம் தலைப்புகள் பட்டியல்
பகுப்பு:புள்ளியியல்
கெனான் இன்க்

**கெனான்** (*Canon*) ஒளிப்படக் கருவிகள், கணினி அச்சுக் கருவிகள், படமாக்கல் மற்றும் ஒளியியல் பொருட்களை உற்பத்தி செய்யும் ஒரு ஜப்பானிய பன்னாட்டு நிறுவனம். இதன் தலைமையகம் ஜப்பானில் உள்ள டோக்கியோவில் ஓட் என்னும் இடத்தில் உள்ளது.

## தயாரிப்புகள்
தரமான லேசர் பிரிண்டர்கள் பல ஆண்டுகளாக, கெனானின் முக்கிய தயாரிப்பாக இருந்தன. கெனான் லேசர் பிரிண்டர்கள் பொதியுறையை பயன்படுத்துகின்றன. கேனான் 1984 முதல், ஆர்சி-701டிஜிட்டல் கேமராக்கள் உற்பத்தி செய்து விநியோகமும் செய்கிறது. கெனான் பல ஆண்டுகளாக வீட்டு கணினிகளில் பயன்படுத்த உயர் தர ஒளிவருடிகளை உற்பத்தி செய்து வருகிறது. அவற்றுள் தட்டைப்படுகை வருடிகள், திரைப்பட வருடிகள், மற்றும் ஆவண வருடிகள் ஆகியவை அடங்கும்.

## மேற்கோள்கள்

பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
நிகழ்தகவுப் பரவல்

**நிகழ்தகவு பரவல்** அல்லது **நிகழ்தகவு அடர்த்தி** அல்லது **நிகழ்தகவு எடை** என்பது ஒரு தன்னிச்சை மாறி குறிப்பிட்ட மதிப்புக்களை எடுப்பதற்கான நிகழ்தகவை விபரிக்கும் ஒரு சார்பு ஆகும்.  ஆயப்பட வேண்டிய பல கூறுகள் குறிப்பிட்ட சில பரவல் வடிவங்களை எடுக்கின்றன.  இவற்றுள் இயல்நிலைப் பரவல், ஈருறுப்புப் பரவல், பாய்சான் பரவல், அடக்குக்குறிப் பரவல், கைவர்க்கப் பரவல் ஆகியவை, பெருக்குப் பரவல், செவ்வகப் பரவல் போன்றவை அதிகம் பயன்படுத்தப்படும் பரவல்கள் ஆகும்.

தொடர் நிகழ்தகவு பரவை ஆராய அளவுக்கோட்பாடு தேவைப்படுகிறது. நிகழ்தகவு பரவலின் மொத்தத் தொகையீடு ஒன்றாகும். நிகழ்தகவு பரவலிருந்து குவிவு பரவலைப் பெற,
:  F_X(x) = \int_{- \infty}^x f_X(x) dx 
எ.கா., கௌஸியன் பரவல்,
:  X \sim \mathcal{N}(\mu, \sigma^2) \implies f_X(x) = \frac{1}{\sqrt{2 \pi} \sigma^2} \exp \Big\{ - \frac{(x-\mu)^2}{2 \sigma^2} \Big\} 

பகுப்பு:நிகழ்தகவு
அ. நாகலிங்கம்

**அருணாசலம் நாகலிங்கம்** (25 பெப்ரவரி 1901 - 19 மார்ச் 1979) என்பவர் இலங்கையின் வடமாகாணத்தில் காரைநகரில் பிறந்து மலேசியாவில் வாழ்ந்த தமிழறிஞரும் எழுத்தாளரும் ஆவார். இவர் ஈழத்து வாழ்வை ஒட்டிய சாம்பசிவம்-ஞானாமிர்தம் அல்லது நன்னெறிக் களஞ்சியம் என்ற புதினத்தை 1927-ஆம் ஆண்டில் எழுதி வெளியிட்டமைக்காக அறியப்படுகிறார்.

## வாழ்க்கைக் குறிப்பு
1901-ஆம் ஆண்டில் யாழ்ப்பாணம், காரைநகரில் சம்பந்தர்கண்டி என்ற இடத்தில் கணபதிப்பிள்ளை அருணாசலம் என்பவருக்கு மூன்றாவது பிள்ளையாகப் பிறந்தவர் நாகலிங்கம். காரைநகர் அமெரிக்க மிசன் தமிழ், ஆங்கிலப் பள்ளியிலும், பின்னர் காரைநகர் இந்துக் கல்லூரியிலும் கல்வி பயின்றார். இவரின் தந்தை வேளாண்மைக் குடும்பத்தில் பிறந்தவர். ஊர்காவற்றுறை துறைமுகத்தில் வந்திறங்கும் பொருட்களை வாங்கி கண்டி போன்ற இடங்களுக்குக் கொண்டு சென்று விற்பனை செய்து வந்தார். சமூக சேவையாளரும் ஆவார். 1930களில் காரைநகர் ஐயனார் கோயிலைப் புதுப்பித்தார்.

அக்காலத்தில் மலேசியாவில் நெகிரி செம்பிலான் மாநிலத்தில் கோலா பிலா நகரில் ஒப்பந்தக்காரராகப் பணியாற்றிய இவரது உறவினர் டி. கோவிந்தசாமி என்பவரே நாகலிங்கத்தை மலேசியாவுக்குச் செல்லத் தூண்டியவர். தனது 19ஆவது அகவையில் நாகலிங்கம் மலாயாவுக்குப் புலம் பெயர்ந்தார். தாய்ப்பிங் ஏழாம் எட்வர்டு அரசர் பாடசாலையில் கல்வி பயின்று மலாயா திறைசேரியில் எழுத்தராகப் பணியில் சேர்ந்தார்.

## சமூகப் பணி
மலேசியாவில் கோலா பிலா நகரில் கந்தசுவாமி கோவிலைப் புனரமைக்க உதவிகள் புரிந்தார். அத்துடன் அவர் காந்தியவாதியாகவும் திகழ்ந்தார். கதர் உடுப்பு அணிய அனைவரையும் தூண்டினார். கோலா பிலா நகரின் தமிழ்ப் பள்ளியின் ஆரம்ப உறுப்பினர்களில் ஒருவராக இருந்தார். நாடகங்களில் தோன்றி நடித்ததாக கலையரசு சொர்ணலிங்கம் அவர்கள் தனது அஞ்சலிக் குறிப்பு ஒன்றில் தெரிவித்துள்ளார்.

## குடும்பம்
1928 ஆம் ஆண்டில் ஞானாமிர்தம் என்ற அமிர்தரத்தினம் அழகக்கோன் (23.06.1910 – 07.12.1988) என்பவரைக் காதலித்துத் திருமணம் புரிந்தார். இவர் யாழ்ப்பாணம், உரும்பிராய், மற்றும் நவாலியைச் சேர்ந்தவர். தனது புதினத்தின் பாத்திரப் பெயர்களையும் தனது மனைவியின் பெயரிலேயே புனைந்தார். நாகலிங்கத்தின் ஏனைய சகோதரர்களும் பின்னர் மலாயாவுக்குப் புலம் பெயர்ந்தனர். இரண்டாம் உலகப் போரின் போது இவர் திறைசேரியில் இருந்து மருத்துவமனை நிருவாகத்துக்கு மாற்றப்பட்டார்.

இக்காலகட்டத்தில் சுபாஸ் சந்திர போசின் உரைகளைத் தமிழில் மொழிபெயர்த்தார்.

## இலங்கை திரும்பல்
உலகப் போர் முடிவடைந்த பின்னர் 1947 ஆம் ஆண்டில் காரைநகர் திரும்பினார். இவரது ஏழு பிள்ளைகளில் கடைசி இருவரும் யாழ்ப்பாணத்தில் பிறந்தார்கள்.

மலாய ஓய்வூதியம் பெற்றுக் கொண்டு யாழ்ப்பாணத்தில் பல சமூக சேவைகளில் தன்னை இணைத்துக் கொண்டார். காரைநகர் சிவன் கோவில் 1968 இல் புனரமைக்கப்பட்ட போது அதன் கூட்டுச் செயலராக இருந்தார்.

## எழுதிய நூல்கள்
*சாம்பசிவம்-ஞானாமிர்தம் அல்லது நன்னெறிக் களஞ்சியம் (1927)

## மேற்கோள்கள்

பகுப்பு:1901 பிறப்புகள்
பகுப்பு:ஈழத்து எழுத்தாளர்கள்
பகுப்பு:மலேசியத் தமிழ் எழுத்தாளர்கள்
பகுப்பு:1979 இறப்புகள்
நிகழ்வெண் செவ்வகப்படம்

புள்ளியியலில், **நிகழ்வெண் செவ்வகப்படம்** (*Histogram*) என்பது தரவுகளின் பரவலைத் துல்லியமாகக் காட்சிப்படுத்தும் ஒர் விளக்கப்படம் ஆகும்.  இது ஒரு தொடர் மாறியின் நிகழ்தகவு பரவல் மதிப்பீட்டைக் காட்சிப்படுத்துகிறது. அதாவது ஒரு தரவு அல்லது மாறியின் மதிப்பு எத்தனை தடவைகள் நிகழ்ந்தன என்பதை இந்த வரைபடம் எடுத்துரைக்கிறது. என்ன மதிப்புகள் அதிகம் இடம்பெற்றன என்பதை எளிதாக கண்டுபிடிக்கவும், மதிப்புகள் என்ன நிகழ்தகவு கோட்டில் நிகழ்ந்தன போன்ற கேள்விகளுக்கு பதில் தரவும் இவை உதவுகின்றன. நிகழ்வெண் செவ்வகப்படமானது கார்ல் பியர்சனால் அறிமுகப்படுத்தப்பட்டது.

செவ்வகப்படங்கள் இரு மாறிகளின் தொடர்பைக் காட்சிப்படுத்துகின்றன; நிகழ்வெண் செவ்வகப்படங்களோ ஒரு மாறியின் மதிப்புகளை காட்சிப்படுத்துகின்றன. நிகழ்வெண் செவ்வகப்படம் வரையுமுன்னர் தரவினை நிகழ்வெண் அட்டவணையாக அமைக்க வேண்டும். நிகழ்வெண் அட்டவணையிலுள்ள இடைவெளிகள் தொடர்ச்சியானவையாகவும், அடுத்தடுத்தவையாகவும், பெரும்பான்மை சமவளவானவையாகவும், மேற்படிதல் அற்றவையாகவும் இருத்தல் அவசியம்.

இடைவெளிகள் சமவளவினதாக இருக்கும்போது ஒவ்வொரு இடைவெளியின் மீதும் அவ்விடைவெளிக்குரிய நிகழ்வெண்ணுடன் விகிதசமனான நீளமுடைய செவ்வகங்கள் வரையப்படுகின்றன. இடைவெளிகள் சமமானவையாக இல்லையென்றால் அவற்றின் மீது வரையப்பட்ட செவ்வகங்களின் பரப்பளவுகள், அந்தந்த இடைவெளிக்குரிய நிகழ்வெண்களுக்கு விகிதசமனாக இருக்கும். இடைவெளிகள் தொடர்ச்சியானவையாக இருப்பதால் நிகழ்வெண் செவ்வகப்படத்தின் செவ்வகங்கள் அடுத்தடுத்த செவ்வகங்கள் ஒன்றையொன்று தொட்டவாறு இருக்கும். மேலும் இவ்வமைப்பு எடுத்துக்கொள்ளப்பட்ட மாறி தொடர்ச்சியானது என்பதைக் காட்டுகிறது.

## மேற்கோள்கள்

## வெளி இணைப்புகள்

பகுப்பு:புள்ளியியல் விளக்கப்படங்கள்
மாதிரியெடுத்தல்

புள்ளியியலில், ஒரு முழுத் தொகுதியில் (population) இருந்து சில கூறுகளை (subset of individuals) மட்டும், அந்த தொகுதி தொடர்பாக தகவல் தரக்கூடியவாறு தெரிவு செய்தல் **மாதிரியெடுத்தல்** எனப்படும்.  மாதிரிகளில் இருந்து திரட்டிய தகவல்களின் அடிப்படையில் முழுத் தொகுதி தொடர்பான முடிவுகளையும் எதிர்வுகூறல்களைம் செய்யக் கூடியதாக இருக்கும்.

முழுத் தொகுதியில் இருந்தும் தகவல் திரட்டுவது என்பது கடினமானது.  இதற்கான செலவு அதிகம்.  முழுத் தொகுதியின் உறுப்புகள் மாறிக் கொண்டே இருக்கலாம்.  மாற்றாக குறைந்த செலவில், வேகமாக, சரியான தரவுகளை முறையாக மாதிரியெடுப்பதன் மூலம் பெறலாம்.

## மாதிரியெடுத்தல் முறைகள்
* அடுக்காக்கப்பட்ட சமவாய்ப்பளிக்கும் மாதிரியெடுத்தல் - stratified random sampling
* ஒழுங்கமைப்பான மாதிரியெடுத்தல் - systematic sampling

பகுப்பு:புள்ளியியல்
அஸ்பார்டிக் அமிலம்

**அஸ்பார்டிக் அமிலம்**  (Aspartic acid) (அ) **அஸ்பார்டிக் காடி**  [குறுக்கம்: Asp (அ) D; அஸ்பார்டிக் அமிலம் (அ) அஸ்பரஜின் அமினோ அமிலத்தை குறிக்கும் மற்றொரு குறுக்கம்: Asx or B] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HOOCCH(NH2)CH2COOH. இது ஒரு **அத்தியாவசியமற்ற அமினோ அமிலமாகும்**. இது விலங்குகளினால்/மனிதர்களால் தயாரிக்கப்படக்கூடியது. இதன் குறிமுறையன்கள்: GAU மற்றும் GAC. அஸ்பார்டிக் அமிலத்தின் கார்பாக்சிலேட் எதிரயனி, உப்பு மற்றும் மணமியங்கள் "அஸ்பார்டேட்" என்றழைக்கப்படுகின்றன. அஸ்பார்டிக் அமிலமும், குளுடாமிக் அமிலமும் அமிலத் தன்மை உள்ள அமினோ அமிலங்களாகும் (காடி பிரிவுறும் எண், pKa = 4).

## மேற்கோள்கள்

பகுப்பு:அமினோ அமிலங்கள்
பகுப்பு:டைகார்பாக்சிலிக் அமிலங்கள்
தேசிய அனல் மின் நிறுவனம்

**தேசிய அனல் மின் நிறுவனம்** (, ) இந்தியாவில் உள்ள மிக பெரிய அரசுக்கு சொந்தமான மின்சார உற்பத்தி நிறுவனம். இந்நிறுவனம்  நவம்பர் 7, 1975 அன்று நிறுவப்பட்டது. தற்போது 34894 மெகாவாட் மின்சாரம் உற்பத்தி திறன் கொண்ட என்டிபிசி,  2017ம் ஆண்டு முதல் 75,000 மெகாவாட் உற்பத்தி செய்ய திட்டம் இட்டுள்ளது.

இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம் ஆகும்.

## மண்டல தலைமையகங்கள்
என்டிபிசி நிறுவனத்தின் மண்டல அலுவலகங்கள் 8  இடத்தில் உள்ளது.

## அனல் மின் நிலையங்கள்
### தேசிய அனல் மின் நிறுவனத்தின் மின் நிலையங்கள்
நிலக்கரியை எரிபொருளாகக் கொண்ட அனல் மின் நிலையங்கள் பின்வருமாறு :
# பரவுனி, பீகார் -  500 மெகாவாட்
# பர்க், பீகார் - 3300
# போங்கைகாவொன், அசாம் -	750
# தாத்திரி, உத்தரப் பிரதேசம் -1,820
# தாரிபலி, சுந்தர்கட் மாவட்டம், ஒடிசா -	1600
# பராக்கா, முர்சிதாபாத் மாவட்டம், மேற்கு வங்காளம் - 2,100
# உன்சாஹார், உத்தரப் பிரதேசம் -	1,550
# காதர்வாரா மத்தியப் பிரதேசம் -	1600
# கஹல்கோன், பீகார் -	2,340
# காந்தி, பீகார் - 390
# கார்கோன், மத்தியப் பிரதேசம் -1,320
# கோர்பா, சத்தீஸ்கர் - 2,600
# குட்கி, கர்நாடகா - 2,400
# லாரா, சத்தீஸ்கர் -1,600
# மௌதா, மகாராட்டிரம் - 2,320
# நபிநகர், பீகார் -1,980
# வடகரண்புரா, ஜார்கண்ட்- 1,980
# ராமகுண்டம், தெலங்கானா - 2,600
# ரிகாண்ட், உத்தரப்  பிரதேசம் - 3,000
# சிம்மாத்திரி, ஆந்திரப் பிரதேசம் -	2,000
# சிங்கரௌலி, மத்தியப் பிரதேசம் - 2,000
# சிப்பத், சததீஸ்கர் - 	2,980
# சோலாப்பூர்,  மகாராட்டிரம் -	1320
# தல்ச்சேர் கனிகா, ஒடிசா- 		3,000
# தண்டா, உத்திரப் பிரதேசம் - 1,320
# தெலங்கானா -1,600
# விந்தியாச்சல், மத்தியப் பிரதேசம் - 4,760
:மொத்தம்	54,730
#### கூட்டு நிறுவனங்கள்/துணை நிறுவனங்கள்
# பிலாய், சத்தீஸ்கர்- 574 மெகாவாட்
# துர்காபூர், மேற்கு வங்காளம் - 3.160
# IGSTPP ஜாஜிநகர், அரியானா - 1,500
# ஜாபூவா, மத்தியப் பிரதேசம் -	600
# மேஜா, உத்தரப் பிரதேசம் - 1,320
# BRBCL	 நபிநகர், பீகார் - 1,000
# NTECL, வல்லூர், தமிழ்நாடு -	1,500
# ரூர்கேலா, ஒடிசா - 370
# THDC	குர்ஜா,  உத்தரப் பிரதேசம் - 1320
: மொத்தம் 8,344

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்

## மேற்கோள்கள்


## வெளி இணைப்புகள்
*  1991 பொருளாதாரச் சீர்திருத்தமும், இந்தியப் பொருளாதார வளர்ச்சியும்.. பாலா

பகுப்பு:நவரத்னா நிறுவனங்கள்
பகுப்பு:இந்திய அரசுத்துறை நிறுவனங்கள்

பகுப்பு:நிப்டி_50_நிறுவனங்கள்
சிஸ்டைன்

**சிஸ்டைன்** (Cystine) என்னும் "இருபடி அமினோ அமிலம்", இரண்டு சிஸ்டீன் அமினோ அமிலங்கள் உயிர்வளியேற்றம் அடைவதனால் உருவாகும் இருசல்பைடு ஈதல் பிணைப்பைக் கொண்டது. இதனுடைய வாய்பாடு: (SCH2CH(NH2)CO2H)2. இது, 247-249 °செ வெப்பநிலையில் உருகும் தன்மைக் கொண்ட வெண்மையான திடப் பொருளாகும். சிஸ்டைன், இரு புரத மூலகூறுகளுக்கு இடையிலேயும், ஒரு புரதத்திற்குள்ளேயும் இருசல்பைடு பிணைப்புகளை உருவாக்குவதால் புரதங்களின் மூன்றாம்நிலை கட்டமைப்பில் முக்கிய காரணியாக விளங்குகிறது.

சிஸ்டைனில் உள்ள இருசல்பைடு ஈதல் பிணைப்பு மிக எளிதாக உயிர்வளியிறக்கப்பட்டு தயோல் தொகுதி கொண்ட சிஸ்டீன் அமினோ அமிலமாக உருவாகிறது. இவ்வினையானது தயோல் தொகுதியை கொண்ட மெர்காப்டோஎதனோல் (அ) டைதையோதிரைடோல் ஆகிய வேதிப் பொருட்களால் எளிதாக நிகழ்கிறது.

**[[வேதியியல்|வேதி]] வினை**: (SCH2CH(NH2)CO2H)2 + 2 RSH → 2 HSCH2CH(NH2)CO2H + RSSR

## மேற்கோள்கள்

பகுப்பு:உயிர்வேதியியல்
காயம்குளம்

**காயம்குளம்** என்பது இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு நகரம் ஆகும். இந்நகரம் கேரளாவில் காயல் பகுதியில் அமைந்துள்ளது. கேரளாவில் மிக பெரிய மின் உற்பத்தி நிலையங்களில் ஒன்றான தேசிய அனல் மின் நிறுவனம் காயம்குளத்தில் அமைந்துள்ளது. காயம்குளம் ஒரு நகராட்சி ஆகும். கிருஷ்ணபுரம் மாளிகை இவ்வூருக்கு அருகில் உள்ளது. இது பண்டைக்காலத்தில் காயங்குளத்தினை ஆண்ட காயங்குளம் மன்னர்களுடையதாகும்.

## மேற்கோள்கள்


பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
மாவேலிக்கரா

**மாவேலிக்கரா** (mavelikkara) என்பது இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு நகராட்சியாகும். இந்நகரம் அச்சன்கோவில் ஆற்றங்கரையில் ஆலப்புழை மாவட்டத்தின் தெற்குப் பகுதியில் இருக்கிறது. மாவேலிக்கரா தேசிய நெடுஞ்சாலை 47 (NH 47) அருகில் இருக்கிறது. 2001ஆம் ஆண்டு இந்திய மக்கள்தொகை கணக்கெடுப்பின்படி, மாவேலிக்கராவில் மக்கள்தொகை 28,440. மாவேலிக்கரை கேரளத்தின் நகராட்சிகளில் ஒன்று.

## மேற்கோள்கள்

## வெளி இணைப்புகள்

* Official website of Mavelikkara taluk

* Shappil House - Ancient Family in Mavelikara

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
பகுப்பு:கேரளாவிலுள்ள மாநகரங்கள்
பரப்பளவின் படி பாலைவனங்களின் பட்டியல்

இப்பட்டியல் பரப்பளவின் அடிப்படையில் வரிசைப்படுத்தப் பட்டுள்ள பாலைவனங்களின் பட்டியலாகும்.
50, 000 ச.கி.மீ க்கும் அதிகமான பரப்பள்ள பாலைவனங்கள் அனைத்தும் பட்டியலிடப்பட்டுள்ளன.



## 50 000km² விட அதிக பரப்பளவைக் கொண்ட பாலைவனங்கள்

## மேற்கோள்கள்
 

*
சிஸ்டீன்

**சிஸ்டீன்** (Cysteine)  [குறுக்கம்: Cys (அ) C] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HO2CCH(NH2)CH2SH. இது ஒரு **அத்தியாவசியமற்ற அமினோ அமிலமாகும்**. இது விலங்குகளின் உடலிலும் மனிதர்களின் உடலிலும் விளைகின்ற ஒன்று. இதன் குறிமுறையன்கள்: UGU மற்றும் UGC. மின் முனைவற்ற தயோல் தொகுதியை பக்கத் தொடராக கொண்டுள்ளதால், சிஸ்டீன் அமினோ அமிலமானது நீர்நாட்டமுள்ள அமினோ அமிலமாகக் கருதப்படுகிறது.

**கவனிக்க**: *[[சிஸ்டைன்]] என்னும் "இருபடி அமினோ அமிலம்", இரண்டு சிஸ்டீன் அமினோ அமிலங்கள் [[ஆக்சிசனேற்றம்]] அடைவதனால் உருவாகும் இருசல்பைடு ஈதல் பிணைப்பைக் கொண்டது.*

## மேற்கோள்கள்

பகுப்பு:அமினோ அமிலங்கள்
பகுப்பு:உணவுச் சேர்பொருட்கள்
விப்ரோ

[200px|thumb|right|விப்ரோ, [சோழிங்கநல்லூர், சென்னை]]

**விப்ரோ லிமிடெட்** (, , ) என்பது இந்தியாவில் பெங்களூருவை தலைமையிடமாகக் கொண்டு உலகளாவிய தகவல் தொழில்நுட்ப சேவைகளை வழங்கும் ஒரு நிறுவனமாகும். விப்ரோ 2011ம் ஆண்டு வருவாய் படி இந்தியாவின் மூன்றாவது பெரிய தகவல் தொழில்நுட்ப சேவை நிறுவனமாக உள்ளது; 2011 ஆம் ஆண்டு தகவல் சேவை வழங்குநர்கள் பட்டியலில் உலக அளவில் 31 வது இடத்தில் உள்ளது. இந்நிறுவனம் மூன்று பிரிவுகளில் செயல்படுகிறது: தகவல் தொழில்நுட்பச் சேவைகள், தகவல் தொழில்நுட்பத் தயாரிப்புகள், நுகர்வோர் சேவை மற்றும் விளக்குகள்.

## வரலாறு
விப்ரோ நிறுவனம்  டிசம்பர் 29, 1945 அன்று மும்பையில் மேற்கு இந்திய தயாரிப்புகள் லிமிடெட் எனும் பெயரில், முஹம்மது ஹசம் பிரேம்ஜி மூலம் தொடங்கப்பட்டது. பிறகு இதன் சுருக்கமாக விப்ரோ என அழைக்கப்படுகிறது. ஆரம்பத்தில் இந்நிறுவனம் காய்கறிகள் மூலம் நெய், வனஸ்பதி, சுத்திகரிக்கப்பட்ட எண்ணெய் ஆகிய தயாரிப்புகளை மகாராஷ்டிர  மாநிலம் ஜலகோன் மாவட்ட அம்ல்னர் என்னும் ஊரில் தயாரித்து வந்தது. கிஸான் என்ற பெயரிலும், ஒட்டகம் மற்றும் சூரியகாந்தி பூவை குழுமச் சின்னமாக வைத்தது. அன்று முதல் இன்று வரை விப்ரோ தங்களது அனைத்து வியாபாரங்களிலும் சூரியகாந்திப் பூவை குழுமச் சின்னமாக வைத்துள்ளது.

1966ஆம் ஆண்டு, தனது தந்தையின் மறைவுக்குப் பிறகு, தனது 21ஆவது வயதில் அசிம் பிரேம்ஜி, விப்ரோவின் தலைவராக பொறுப்பெற்றார். 175 நாடுகளில் உள்ள 175+ வாடிக்கையாளர்களுக்கு மென்பொருள் சேவை செய்கிறது.

### நிர்வாக இயக்குநர்களின் பதவி விலகல் - 2011 ஆம் ஆண்டு
2011 ஆம் ஆண்டு, எதிர்பார்த்த இலாபத்தினை ஈட்டாததற்குக் காரணமாக தானே கொணர்ந்த இரட்டை நிருவாக இயக்குநர் முறையைக் காரணம் காட்டினார் அஜிம் பிரேம்ஜி. அதன் விளைவாக கிரிஷ் மற்றும் சுரேஷ் வாஷ்வானி எனும் இரு நிருவாக இயக்குநர்களில் யாரேனும் ஒருவர் பதவி விலக வேண்டிய சூழலில், ஏற்கனவே பதவியேற்றபோது ஒருவரை ஒருவர் விட்டுக்கொடுப்பதில்லை என்று தாங்கள் கொண்ட கொள்கைப்படி இருவருமே விப்ரோவை விட்டு விலகினர்.அதன் பின்னர்  டி கே குரியன் நிருவாக இயக்குநராகப் பதவியேற்றார். விப்ரோவின் நிர்வாக இயக்குநர்களின் பதவி விலகல் செய்தியை முதலில் ஊடகத்திற்குத் தந்தவர் காக்னிசன்ட் நிறுவனத்தின் நிர்வாக இயக்குநரான பிரான்சிஸ் டி சௌசா.

## நுகர்வோர் சேவை மற்றும் விளக்குகள்
* "விப்ரோவின் நுகர்வோர் சேவை மற்றும் விளக்குகள் "அத்துறையில் பல முன்னணி நிறுவனங்களை வாங்கியுள்ளது. 2004 ஆம் ஆண்டு கேரளாவை அடிப்படையாகக் கொண்ட சந்திரிகா சோப் நிறுவனத்தை வாங்கியது.
* லண்டனின் யார்ட்லி (yardley) நிறுவனத்தின் சோப்பு,வாசனைத் திரவியங்கள் போன்ற பொருட்களின்ஆசிய, மத்திய கிழக்கு, வட ஆப்பிரிக்கா மற்றும் ஆஸ்திரேலியாவின் வியாபாரத்தை 2009 ஆம் ஆண்டு விப்ரோ வாங்கியது.
...

## மைல்கற்கள்

[220px|thumb|left|விப்ரோ மென்பொருள் நிறுவனம், [சோழிங்கநல்லூர், சென்னை ]]
* 1945ல் வெஸ்டர்ன் இந்தியா வெஜிடபிள் பிராடக்ட்ஸ் என்ற பெயரில் தொடக்கம்
* 1946ல் ஐபிஓ
* 1984 விப்ரோ மென்பொருள் நிறுவனம் தொடக்கம்
* மொத்த ஊழியர்கள் எண்ணிக்கை[நவம்பர் 2014] - 154,297
* வருவாய் [மே 31, 2014] - 7.3 பில்லியன்
* நியூயார்க் பங்குச் சந்தையால் 2000ஆம் ஆண்டு பட்டியலிடப்பட்டுள்ளது.
* 2002 விப்ரோ  பிபிஓ

## மேற்கோள்கள்

பகுப்பு:இந்தியத் தகவல் தொழில்நுட்ப நிறுவனங்கள்
பகுப்பு:கணினி வன்பொருள் நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பகுப்பு:நிப்டி 50 நிறுவனங்கள்
ஹிண்டால்கோ இண்டஸ்ட்ரீஸ்

**ஹிண்டால்கோ இண்டஸ்ட்ரீஸ் லிமிடெட்** (, ) உலகின் மிகப்பெரிய அலுமினிய உற்பத்தி நிறுவனம். இது ஆதித்யா பிர்லா குழுமத்தின் ஒரு துணை நிறுவனமாகும். இந்நிறுவனத்திற்கு ஆண்டொன்றுகு 5 பில்லியன் அமெரிக்க டாலர் விற்பனை நடக்கிறது. மேலும் இங்கு 13.675 பேர் பணிபுரிகின்றனர். ஃபோர்ப்ஸ் 2000 பட்டியலிலும் இடம் பெற்றுள்ளது. ஹிண்டால்கோ உலகின் மிகப்பெரிய அலுமினிய ரோலிங் நிறுவனம் மேலும் ஆசியாவின் முதன்மை அலுமினிய தயாரிப்பு நிறுவனம்.

## மேற்கோள்கள்

பகுப்பு:இந்திய நிறுவனங்கள்
பகுப்பு:இந்திய சுரங்க நிறுவனங்கள்
பகுப்பு:அலுமினியம் நிறுவனங்கள்
பகுப்பு:நிப்டி_50_நிறுவனங்கள்
கிராஸிம் இண்டஸ்ட்ரிஸ்

**கிராசிம் இன்டஸ்ட்ரீஸ் லிமிடெட்** (|) ஒரு ஆதித்ய பிர்லா குழும நிறுவனம்.  இது 1948 ல் தொடங்கப்பட்டது. ஆதித்யா பிர்லா குழுமம் 4 கண்டங்கள் முழுவதும் 12 நாடுகளில் 40 நிறுவனங்கள் வாயிலாக செயல்படுகிறது. அதன் முன்னணி நிறுவனங்களில் கிராசிம் ஒன்றாக இருக்கிறது.

## மேற்கோள்கள்

பகுப்பு:இந்திய நிறுவனங்கள்
பகுப்பு:நிப்டி 50 நிறுவனங்கள்
பரநிருபசிங்கம்

**பரநிருபசிங்கம்** அல்லது **பரநிருபசிங்கன்** என யாழ்ப்பாண வரலாற்று நூல்களில் குறிப்பிடப்படுபவன், 1478 ஆம் ஆண்டு முதல் 1519 ஆம் ஆண்டுவரை யாழ்ப்பாண இராச்சியத்தின் மன்னனாக இருந்த ஆறாம் பரராசசேகரனின் மகன் ஆவான். பரராசேகரனின் மூன்று மனைவிகளுள், இரண்டாவது மனைவியாகிய வள்ளியம்மைக்குப் பிறந்தவன் இவன். பரராசசேகரனின் மூத்த மனைவிக்குப் பிறந்த இரண்டு ஆண் மக்களுள் ஒருவன் நஞ்சு கொடுக்கப்பட்டும், மற்றவன் வாளால் வெட்டப்பட்டும் இறந்துவிட பரநிருபசிங்கனே பட்டத்துக்கு உரியவனாக இருந்தான். எனினும், பரராசசேகரனின் மூன்றாம் மனைவியின் மகனான சங்கிலி, பரநிருபசிங்கனை ஏமாற்றி ஆட்சியைப் பிடித்ததாக வரலாற்று நூல்கள் கூறுகின்றன. 

18 ஆம் நூற்றாண்டின் பிற்பகுதியில் எழுதப்பட்ட யாழ்ப்பாணத்தின் வரலாறு கூறும் நூலான யாழ்ப்பாண வைபவ மாலையின் படி, பரநிருபசிங்கம் சிறந்த வீரனாகவும், மருத்துவத்தில் வல்லுனனாகவும் இருந்ததாகத் தெரிகிறது. கண்டியரசனின் மனைவிக்கு வயிற்றுவலி ஏற்பட்டு எவராலும் மாற்றமுடியாமல் போகவே, பரநிருபசிங்கன் கண்டிக்குச் சென்று அந் நோயைத் தீர்த்ததாக வைபவமாலை கூறும். பரநிருபசிங்கனின் தந்தை ஆறாம் பரராசசேகரன் ஆட்சியில் இருந்தபோது, பரநிருபசிங்கனுக்குக் கல்வியங்காடு, சண்டிருப்பாய், அராலி, அச்சுவேலி, உடுப்பிட்டி, கச்சாய், மல்லாகம் ஆகிய ஏழு கிராமங்களைச் சொந்தமாகக் கொடுத்து அதற்குச் செப்புப் பட்டயமும் எழுதிக் கொடுத்ததாகச் சொல்லப்படுகிறது. 

பரராசசேகரனின் மூத்த மனைவியின் மக்கள் இருவரும் இறந்துவிட பரநிருபசிங்கன் பட்டத்துக்கு உரியவன் ஆனான். ஆனால், பரராசசேகரனின் இளைய மனைவி அல்லது வைப்புப் பெண்ணின் மகனான சங்கிலி அரசாட்சியைக் கைப்பற்றிக் கொண்டான். முதலில் பரநிருபசிங்கத்துக்கும் தனக்கும் அரச வருமானத்தில் சரி பாதி எனவும், தான் அரசனாக இருப்பதாகவும், பரநிருபசிங்கம் மந்திரி எனவும் சங்கிலி வாக்களித்தானாயினும், படிப்படியாகத் தனது நிலையை வலுப்படுத்திக்கொண்டு பரநிருபசிங்கத்தை ஏமாற்றிவிட்டான். 

இதனால் பிற்காலத்தில் சங்கிலியைப் பதவியில் இருந்து இறக்கி யாழ்ப்பாண அரசைக் கைப்பற்றுவதற்காகப் பரநிருபசிங்கம், அக்காலத்தில் இப் பகுதியில் செல்வாக்குப் பெற்று வந்த போத்துக்கீசரின் உதவியை நாடினான். போத்துக்கீசரின் மதமான கத்தோலிக்க மதத்தையும் தழுவிக்கொண்டான். போத்துக்கீசரும் இவனுக்கு அரசுரிமையைப் பெற்றுத்தர வாக்களித்தனர் ஆயினும் அது ஒரு போதும் கைகூடவில்லை.

பகுப்பு:யாழ்ப்பாண வரலாறு
2011 உலகத் தமிழ் பண்பாட்டு மாநாடு

**2011 உலகத் தமிழ் பண்பாட்டு மாநாடு** அல்லது 11 வது உலகத் தமிழ் பண்பாட்டு மாநாடு எனப்படுவது உலகத் தமிழ்ப் பண்பாட்டு இயக்கத்தினால் 2011 செப்டம்பர் 24, 25 ம் திகதிகளில் பிரான்சு நாட்டின் எவ்ரி நகரில் நடைபெற இருக்கும் மாநாடு ஆகும்.  இந்த மாநாட்டில் "தமிழர் கலைகள் பண்பாடு ஊக்குவிப்பு, தமிழ் ஆண்டு, தமிழ் மொழிக்கல்வி, தமிழர் வரலாற்று ஆவண சேமிப்பு, தூய தமிழ் வழக்கு, தமிழ் செம்மொழி உருவாக்கம், உலகத் தமிழர் ஒற்றுமை பேணல், தமிழ் வழி இறை வழிபாடு, தமிழ் மரபுகளை நிலைப்படுத்துதல், தமிழர் இறையாண்மை, தமிழ்ப்பாதுகாப்பு, தமிழ்க் கலை மீட்பு, தமிழ்க் கல்வி, தமிழர் நிறுவனங்கள் ஒருங்கிணைப்பு, மறைந்த மறைக்கப்பட்ட தமிழர் வரலாற்றுத் தேடல்கள், எதிர்காலத் தமிழினம் எதிர்நோக்கும் சவால்கள், தமிழ் ஊடகங்கள்" போன்ற தலைப்புகள் ஆய்வுக்கு எடுத்துக் கொள்ளப்படும்.

## மேற்கோள்கள்


பகுப்பு:பிரான்சில் தமிழ் மாநாடுகள்
பகுப்பு:2011 தமிழ் மாநாடுகள்
பகுப்பு:உலகத் தமிழ் பண்பாட்டு மாநாடுகள்
2007 உலக சித்தர்நெறி மாநாடு

**2007 உலகச் சித்தர்நெறி மாநாடு** என்பது மலேசியாவில் உள்ள கோலாலம்பூரில் சித்தர்கள், சித்தர் பாடல்கள், தத்துவம், மருத்துவம் போன்ற தலைப்புகளைப் பற்றி ஆராய்வதற்காக நடைபெற்ற மாநாடு ஆகும். சித்தர் மாநாடுகளில் முதலாவது மாநாடு இதுவாகும்.  இந்த மாநாட்டின் உள்ளடக்கம் தொடர்பாக விமர்சனங்கள் முன்வைக்கப்பட்டுள்ளன.

பகுப்பு:உலக சித்தர்நெறி மாநாடுகள்
பகுப்பு:மலேசியாவில் தமிழ் மாநாடுகள்
பகுப்பு:2007 தமிழ் மாநாடுகள்
2011 உலக சித்தர்நெறி மாநாடு

**2011 உலக சித்தர்நெறி மாநாடு** என்பது தமிழ்நாட்டில் மதுரை நகரத்தில் மே 21, 22 திததிகளில் நடைபெற்ற சித்தர் மாநாடு ஆகும்.  இந்த மாநாட்டை உலக சித்தர் ஆராய்ச்சி மையமும் பவானி சக்தி நிலைச் சங்கமும் ஒழுங்கு செய்தன.  இந்த மாநாட்டில் கருப்பொள் "ஒளிமயமான வாழ்வுக்கு சித்தர்கள் உணர்த்திய நெறிகள்" என்பதாகும்.  மேலும் "இந்த மாநாட்டில் சித்தர்களின் தத்துவங்கள், போதனைகள், கலைகள் குறித்த  விழிப்புணர்வை ஏற்படுத்துதல், இளைய தலைமுறைக்கு உணரச் செய்தல், நெறிகளைப் பின்பற்றி நல்வாழ்வு வாழ்தல் ஆகியவை வலியுறுத்தப்பட்டன.".

## மேற்கோள்கள்


பகுப்பு:உலக சித்தர்நெறி மாநாடுகள்
பகுப்பு:2011 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
மா. ஜானகிராமன்

**மா. ஜானகிராமன்** (பிறப்பு சூன் 23,  1948) மலேசியாவில் எழுத்தாளர்களுள் ஒருவரான இவர் தேர்ச்சி பெற்ற பொது நிலை ஊழியராவார்.
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். பெரும்பாலும் நாவல், கட்டுரைகள் எழுதிவரும் அதேநேரம், சமுதாயப் பிரச்சினைகள், தோட்டப்புற இந்தியர்களின் பிரச்சினைகள் குறித்தும் அதிகம் எழுதி வருகின்றார்.  இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மேலும் தொழிற்சங்கங்கள் பற்றியும் தொழிலாள்ர் பிரச்சினைகள் பற்றியும் பல அனைத்துலகக் கருத்தரங்குகளில் கட்டுரைகளையும் எழுதியுள்ளார்.
## நூல்கள்
* "அவளுக்கென்று ஒரு மனம்" (நாவல்)
* "மலேசியத் தமிழர்களின் இக்கட்டான நிலை" (கட்டுரைகள், 2006)
## பரிசில்களும், விருதுகளும்
* Millenium Medal of Honor  (1999) - அமெரிக்க வாழ்க்கை வரலாற்றுக் கழகம்
* தனிநாயக அடிகளார் விருது (1994) - மலேசியத் தமிழ் எழுத்தாளர் சங்கம்
* டான் ஸ்ரீ ஆதிநாகப்பன் விருது (2003).
## உசாத்துணை
* மலேசியத் தமிழ் எழுத்துலகம் தளத்தில் மா. ஜானகிராமன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1948 பிறப்புகள்
1941 தமிழிசை மாநாடு

**1941 தமிழிசை மாநாடு** என்பது 1941ஆம் வருடம் ஆகஸ்ட் மாதத்தில் சிதம்பரம் அண்ணாமலை நகரில்அண்ணாமலை செட்டியார் முன்னெடுப்பில் தமிழ்நாட்டில் நடைபெற்ற முதலாவது தமிழிசை மாநாடு ஆகும்.தமிழிசை தோய்வு பெற்று இருந்த நிலையில் இந்த மாநாடும் செயற்பாடுகளும் புதுவிசையைக் கொடுத்தன. இதற்கு முன்னர் 1900 தொடக்கத்தில் ஆபிரகாம் பண்டிதர் ஏழு இசை மாநாடுகளை கூட்டி தமிழிசை பற்றிய தமது ஆய்வுகளை எடுத்துரைந்திருந்தார்.

## மேற்கோள்கள்

பகுப்பு:தமிழிசை மாநாடுகள்
பகுப்பு:1941 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
ஜி. ஜான்சன்

**ஜி. ஜான்சன்** (பிறப்பு: டிசம்பர் 20 1946) மலேசியாவில் எழுத்தாளர்களுள் ஒருவராவார். தரணி மைந்தன் எனும் புனைப்பெயரில் எழுதிவரும் இவர் ஒரு வைத்தியராவார். மேலும் ஜோகூர் மாநிலத் தமிழ் நேசன் இலக்கியப் பேரவையின் தலைவருமாவார்.
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நெடுங்கதை, கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. அத்துடன் தினமுரசு நாளிதழிலும், தமிழ் நேசன் நாளிதழிலும் மருத்துவக் கேள்வி - பதில் எழுதி வருகிறார்.

## பரிசில்களும், விருதுகளும்
* டத்தோ பத்மநாதன் இலக்கிய விருது (1994)
* கதைகளுக்கும், கட்டுரைகளுக்கும் பல பரிசுகள் பெற்றதுண்டு.
## உசாத்துணை
* மலேசியத் தமிழ் எழுத்துலகம் தளத்தில் ஜி. ஜான்சன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1946 பிறப்புகள்
2006 தேசிய சித்த மருத்துவ மாநாடு

**2006 தேசிய சித்த மருத்துவ மாநாடு** என்பது தமிழ் மருத்துவ கழகமும் தமிழ்நாடு சித்த மருத்துவ பட்டதாரிகள் சங்கமும் இணைந்து நடத்திய ஒரு சித்த மருத்துவ மாநாடு ஆகும்.  இது செப்டம்பர் 25, 26 ம் திகதிகளில் சென்னையில் தமிழ் மொழியில் நடைபெற்றது. 

" சித்த மருத்துவம் தமிழ் மண்ணின் மருத்துவம், தமிழரின் தொல் அறிவியல், தொலைநோக்குச் சித்தாந்தம், நல்வாழ்வுக் களஞ்சியம், பண்பாட்டுப் பொட்டகம், தவிர்க்கமுடியாத கலை, தகர்க்க முடியாத உண்மை." எனக் கூறி இந்த மாநாடு முன்னெடுக்கப்பட்டது.

## மேற்கோள்கள்


## வெளி இணைப்புகள்
* தமிழ் மருத்துவ கழகம் 

பகுப்பு:சித்த மருத்துவம்
பகுப்பு:சித்தமருத்துவ தமிழ் மாநாடுகள்
ரெ. ஜெயலட்சுமி

**ரெ. ஜெயலட்சுமி,** (பி: 1964) மலேசியாவில் எழுத்தாளர்களுள் ஒருவராவர். வெற்றித்திருமகள் எனும் புனையப்பெயரில் நன்கறியப்பட்ட இவர் ஓர் ஆசிரியையும்கூட.

## எழுத்துத் துறை ஈடுபாடு
1979 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## வெளி இணைப்புகள்
* மலேசியத் தமிழ் எழுத்துலகம் தளத்தில் ரெ. ஜெயலட்சுமி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1964 பிறப்புகள்
அஸ்பரஜின்

**அஸ்பரஜின்** (Asparagine) (அ) **அஸ்பரமைடு** [குறுக்கம்: Asn (அ) N; அஸ்பார்டிக் அமிலம் (அ) அஸ்பரஜின் அமினோ அமிலத்தை குறிக்கும் மற்றொரு குறுக்கம்: Asx or B] புரதங்களில் அடிப்படையாக உள்ள 20 அமினோ அமிலங்களில் ஒன்றாகும். இதனுடைய வாய்பாடு: 2HN-CO-CH2-CH(NH2)-COOH (அ) C4H8N2O3. இது ஒரு **அத்தியாவசியமற்ற ஆல்ஃபா அமினோ அமிலமாகும்**. அஸ்பரஜின் விலங்குகளினால்/மனிதர்களால் தயாரிக்கப்படக்கூடியது. இதன் குறிமுறையன்கள்: AAU மற்றும் AAC. கார்பாக்சமைடு வினை தொகுதியை பக்கத்தொடராகக்  கொண்டுள்ளது. அஸ்பரஜின், அஸ்பார்டிக் அமிலத்தின் அமைடு ஆகும். அமைடு தொகுதியானது மின்னூட்டம் இல்லாதது. அஸ்பரஜின் எளிதில் நீர்ப்பகுப்பு வினைக்கு உட்பட்டு அஸ்பார்டிக் அமிலமாக மாறும். இந்த வினையானது,  முதுமைப்படுதலுக்கான பல காரணிகளுள் ஒன்றாகக் கருதப்படுகின்றது.

## மேற்கோள்கள்

பகுப்பு:அமினோ அமிலங்கள்
பகுப்பு:கார்பாக்சமைடுகள்
லேடி அண்ட் தி ட்ராம்ப்

**லேடி அண்ட் தி ட்ராம்ப்** (*Lady and the Tramp*) 1955ம் ஆண்டு வெளியான ஒரு அமெரிக்க அசைபடம் (animated movie). வோல்ட் டிஸ்னி கொம்பனி நிறுவனத்தால் தயாரிக்கப்பட்ட இப்படம், ஜூன் 22, 1955ல் புவெனா விஸ்டா டிஸ்ரிபியூசன் நிறுவனத்தால் திரையரங்குகளில் வெளியிடப்பட்டது. இது ஒரு காதல் நயமிக்க இசைசார் நகைச்சுவைப் படம். வால்ட் டிஸ்னி அசைவூட்டிய செவ்வியல் தொடரின் 15 ஆவது படம் இது. சினிமாஸ்கோப் அகலத்திரையில் தயாரிக்கப்பட்ட முதல் முழுநீள அசைபடமும் இதுவே. லேடி அன்ட் தி ட்ராம்ப் படம் இரண்டு நாய்களின் கதையைக் கூறுகிறது. ஒன்று, *லேடி* என்னும் பெயர் கொண்ட பெண் நாய், மேல் நடுத்தர வகுப்புக் குடும்பத்தில் வாழ்கிறது. அடுத்தது, *ட்ராம்ப்* ஒரு ஆண் கட்டாக்காலி. இவை இரண்டும் சந்தித்துக் காதல் சாகசங்களில் ஈடுபடுவதே படத்தின் கதை.

## மேற்கோள்கள்

## வெளி இணைப்புகள்
* 

பகுப்பு:ஆங்கிலத் திரைப்படங்கள்
பகுப்பு:1955 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
அம்புஜா சிமென்ட்

**[https://portal.tradebrains.in/stock/AMBUJACEM/consolidated அம்புஜா சிமென்ட் லிமிடெட்]** (*Ambuja Cements Limited*) முன்னர் குஜராத் அம்புஜா சிமெண்ட் லிமிடெட் என்று அழைக்கப்பட்டது. இந்தியாவில் ஒரு பெரிய சிமெண்ட் உற்பத்தி செய்யும் நிறுவனம். இதுவே உலகின் இரண்டாவது பெரிய சிமெண்ட் உற்பத்தியாளர்.

## குறியீடுகள்
இந்நிறுவனத்தின் பங்குகள் மும்பை பங்கு சந்தை மற்றும் தேசிய பங்கு சந்தையில் பட்டியலிடபட்டுள்ளது. இதற்கு  ஒதுக்கப்பட்ட குறியீடுகள் பின்வருமாறு

* முபச: **500425**
*தேபச:**AMBUJACEM**
* புளூம்பர்க்: **ACEM:IN**
* ராய்ட்டர்ஸ்: **GACM.BO**

## மேற்கோள்கள்

பகுப்பு:இந்திய நிறுவனங்கள்
பகுப்பு:1986 நிறுவனங்கள்
தில்சன் கொலை நிகழ்வு

**தில்சன் கொலை நிகழ்வு** என்பது சூலை 2011 இல் தமிழ்நாட்டில் சென்னையில் நடைபெற்ற ஒரு கொலை நிகழ்வு. இதில் சென்னையைச் சேர்ந்த “தில்சன்” என்ற சிறுவன், இராணுவ உயர் அலுவலர் குடியிருப்பொன்றில் சுட்டுக் கொல்லப்பட்டான். அங்கிருந்த பாதாம் மரத்தில் காய் பறிக்க தன் நண்பர்களுடன் சென்ற போது இச்சம்பவம் நிகழ்ந்தது. இப்பகுதி மக்களிடையே பெரும் பரபரப்பை ஏற்படுத்தியது. குற்றவாளிகளை தண்டிக்கக் கோரி மக்கள் சாலை மறியல் போன்ற போராட்டங்களில் ஈடுபட்டனர். கொலையாளியைக் காப்பாற்ற இந்திய ராணுவம் முயற்சி செய்வதாகவும் குற்றச்சாட்டுகள் எழுந்தன. தமிழ்நாட்டின் முதல்வர் ஜெ. ஜெயலலிதா இந்திய ராணுவ தலைமை அதிகாரிகளிடம் இது குறித்து புகாரளித்தார். சில நாட்கள் சர்ச்சைக்குப்பின் தில்சனை கொலை செய்ததற்காக ஓய்வு பெற்ற ராணுவ அதிகாரி கந்தசாமி ராமராஜ் என்பவர் கைது செய்யப்பட்டார்.

## வெளி இணைப்புகள்
* சிறுவனை சுட்டுக்கொன்ற இராணுவவீரரை தமிழக பொலிஸாரிடம் ஒப்படைக்க வேண்டும் ஜெயலலிதா வலியுறுத்தல்
* Dilshan killing: CB-CID seeks death penalty for Army officer

பகுப்பு:தமிழ்நாட்டில் கொலை வழக்குகள்
பகுப்பு:2011 நிகழ்வுகள்
குளூட்டமின்

**குளூட்டமின்** (Glutamine) [குறுக்கம்: Gln (அ) Q] என்னும் ஆல்ஃபா - அமினோ அமிலம் புரதங்களில் அடிப்படையாக உள்ள 20 அமினோ அமிலங்களில் ஒன்றாகும். இதனுடைய வாய்பாடு: HOOC-CH(NH2)-(CH2)2-CO-H2N (அ) C5H10N2O3. இது ஒரு **அத்தியாவசியமற்ற அமினோ அமிலமாகும்**. இது விலங்குகளினால்/மனிதர்களால் தயாரிக்கப்படக்கூடியது. இதன் குறிமுறையன்கள்: CAA மற்றும் CAG. குளூட்டாமிக் அமிலத்தில் உள்ள ஹைட்ராக்சில் வினை தொகுதியானது  அமைன் தொகுதியால் பதிலீடு செய்யப்படும்போது குளூட்டமின்  அமினோ அமிலத்தில் உள்ள அமைடு உருவாகிறது. இதனால், குளூட்டமினை குளூட்டாமிக் அமிலத்தின் அமைடு எனலாம்.

## மேற்கோள்கள்

பகுப்பு:அமினோ அமிலங்கள்
பகுப்பு:கார்பாக்சமைடுகள்
நெ. ஜாபர்

**நெ. ஜாபர்** (பிறப்பு: டிசம்பர் 20 1946) மலேசியாவில் எழுத்தாளர்களுள் ஒருவராவார். நெல்லைத் தம்பி எனும் புனைப்பெயரில் எழுதிவரும இவர் ஜோகூர் துறைமுகப் பணியாளராவார்.

## எழுத்துத் துறை ஈடுபாடு
1955 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## உசாத்துணை
* மலேசியத் தமிழ் எழுத்துலகம் தளத்தில் நெ. ஜாபர் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1955 பிறப்புகள்
பகுப்பு:மலேசிய முஸ்லிம் எழுத்தாளர்கள்
வானவில் தேரை

***அன்சோனியா லாட்டிடிசுகா*** (*Ansonia latidisca*, பொதுவாக *சாம்பாசு ஓடைத் தேரை* அல்லது **போர்ணிய வானவில் தேரை**) என்று அறியப்படுகிறது. இது ஒரு வகைத் தேரை சிற்றினமாகும். இவ்வினம் இந்தோனேசியாவிலும், மலேசியாவிலும் கண்டுபிடிக்கப்பட்டுள்ளன. மிதவெப்ப மண்டல அல்லது வெப்பமண்டலத் தாழ் நிலக் காடுகள் அல்லது ஆறுகள் இவற்றின் இயற்கையான வாழ்விடங்கள் ஆகும். இவை மிக அரிதான அல்லது முற்றாக அழிந்த இனமாக வகைப்படுத்தப்பட்டுள்ளது.

*அன்சோனியா லாட்டிடிசுகா* "உலகில் தேடப்படும் முதல் 10 தவளை" இனங்களில் ஒன்றாக 2010ஆம் ஆண்டில் வகைப்படுத்தப்பட்டது. 2011 சூலையில் மலேசியாவின் சரவாக் மாநிலத்தின் மலேசியப் பல்கலைக்கழகத்தைச் சேர்ந்த இந்திராணில் தாசு என்பவரின் தலைமையில் ஆய்வாளர்கள் குழு ஒன்று இவ்வகைத் தேரைகளைக் கண்டுபிடித்தனர். மேற்கு சரவாக்கின் குனுங் பென்றிசன் மலைத்தொடரில் உள்ள மிக உயரமான மரக் கிளைகளில் இவ்வகையான மூன்று தேரையினக்களைப் படம் பிடித்துள்ளனர். இக்கண்டுபிடிப்புகளுக்கு முன்னர் 1920களின் ஆய்வாளர்களின் தகவல்களின் அடிப்படையில் இவ்வகைத் தேரைகளின் மாதிரிப்படங்களே வரையப்பட்டுள்ளன.

## மேற்கோள்கள்

## வெளி இணைப்புகள்

* Inger, R., Das, I., Stuebing, R., Lakim, M. & Yambun, P. 2004.  Ansonia latidisca.   2006 IUCN Red List of Threatened Species.   Downloaded on 21 July 2007.

பகுப்பு:தேரைகள்
பகுப்பு:தவளைகள்
பகுப்பு:மலேசிய உயிரினங்கள்
பகுப்பு:இந்தோனேசிய உயிரினங்கள்
இராமானுசன் கூட்டுகை

**இராமானுசன் கூட்டுகை ** அல்லது **ராமானுஜன் கூட்டுத்தொகை** (*Ramanujan summation*) முடிவிலா மாறுபட்ட தொடரை ஒரு கூட்டுத்தொகைக்கு ஒதுக்குகிறது, இது  கணித மேதை இராமானுசன் கண்டுபிடித்த ஒரு நுட்பம். ஒரு மாறுபட்ட தொடரின் ராமானுஜன் கூட்டுத்தொகை பாரம்பரிய உணர்வு ஒரு தொகை இல்லை என்றாலும், இது வழக்கமான கூட்டல் வரையறுக்கப்படாத இதில் மாறுபட்ட முடிவிலா தொடர், ஆய்வில் அது கணித பயனுள்ளதாக செய்யும் பண்புகளைக் கொண்டிருக்கிறது.

:\begin{align}
\frac{f\left( 0\right) }{2}+f\left( 1\right) +\cdots+f\left( n-1\right) +
\frac{f\left( n\right) }{2} 
&=\frac{f\left( 0\right) +f\left( n\right) }{2}+\sum_{k=1}^{n-1}f\left(k\right)\\
&= \int_0^n f(x)\,dx + \sum_{k=1}^p\frac{B_{k+1}}{(k+1)!}\left(f^{(k)}(n)-f^{(k)}(0)\right)+R_p.
\end{align}

ராமானுசன்   p முடிவிலியை நோக்கி செல்வதாக கருதி எழுதிய சமன்பாடு 
:
\sum_{k=1}^{x}f(k)=C+\int_0^x f(t)\,dt+\frac{1}{2}f(x)+\sum_{k=1}^{\infty}\frac{B_{2k}}{(2k)!}f^{(2k-1)}(x),
மேலுள்ளதில் *C* என்பது வரிசைக்கான ஒரு குறிப்பிட்ட மாறிலி. இதன் தொகையத்தின் (integral) தொடர்பகுப்பும் (analytic continuation) எல்லைகளும் இராமானுசனால் குறிப்பிடப்பெறவில்லை, ஆனால் மேலே உள்ளது போன்றது போன்றதாகக் கருதப்படுகின்றது. இந்த இரண்டு சமன்பாடுகளையும் ஒப்பிட்டு *R*  சுழியத்தை நோக்கியும் ,*x* முடிவிலியை நோக்கியும் செல்வத்க கருதினால், பொது வகையானவற்றில் *f*(*x*) என்னும் வகையான சார்பியங்களில், *x*&nbsp;=&nbsp;0 என்னும் மதிப்பில் விரிமை (divergence) இல்லாதபோது:
:C(a)=\int_0^a f(t)\,dt-\frac{1}{2}f(0)-\sum_{k=1}^{\infty}\frac{B_{2k}}{(2k)!}f^{(2k-1)}(0),
ஆகும். மேலுள்ளதில் இராமானுசன் a=0 என்பது உண்மை என்று முன்கோளாகக் கொண்டார். a=\infty என்று எடுத்துச் சென்றால், பொதுவாகப் பெறப்படும் குவியுறும் (convergent) தொடர் வரிசையைச் சென்றடைவோம். *x*&nbsp;=&nbsp;0 என்னும் மதிப்பில் விரிமை (divergence) எய்தாத சார்பியங்களுக்கு *f*(*x*), நாம் கீழ்க்கண்டவற்றைப் பெறலாம்:
:C(a)=\int_1^a f(t)\,dt+\frac{1}{2}f(1)-\sum_{k=1}^{\infty}\frac{B_{2k}}{(2k)!}f^{(2k-1)}(1).

*C*(0) என்பதை விரியுந்தொடர் (divergent sequence) இன் கூட்டுத்தொகைக்கு ஈடாகக் குறிக்கப்பெற்றது. இது கூட்டுகைக்கும் தொகையத்துக்கும் பாலமாக அமைந்தது போன்றது. தெரிந்த விரியுந்தொடரின் சீரரன நீட்சிக்கு, அவர் இராமானுசன் கூட்டுகையைக் கணக்கிட்டார். குறிப்பாக   என்பதின் கூட்டுத்தொகை,

:1+2+3+\cdots = -\frac{1}{12}\ (\Re)

ஆகும். மேலுள்ளதில் (\Re) என்னும் குறியீட்டு முறை இராமானுசன் கூட்டுகையையைக் குறிப்பிடுகின்றது. இந்தச் சமன்பாடு முதன்முதல் இராமனுசன் கைக்குறிப்பேட்டில் (Notebook) காணப்பட்டது ஆனால் இராமானுசன் கூட்டுகைக்கான குறியீடு என்று தெளிவாக காட்டப்பெறவில்லை.

இரட்டைப்படை படியங்களுக்கு (powers):

:1+2^{2k}+3^{2k}+\cdots = 0\ (\Re)

மேலும் ஒற்றைப்படை படியங்களுக்கு, பெர்னூலி (Bernoulli) எண்கள் வழி ஓர் சமன்பாடு உண்டு:

:1+2^{2k-1}+3^{2k-1}+\cdots = -\frac{B_{2k}}{2k}\ (\Re).

இவை இரீமன் இசீட்டா சார்பியத்துடன் (Riemann zeta function)
ஒத்திணங்கி உள்ளது.

## குறிப்புதவிகள்


பகுப்பு:கணிதம்
பகுப்பு:இராமானுசன்
சாம்பசிவம்-ஞானாமிர்தம் (புதினம்)

**சாம்பசிவம்-ஞானாமிர்தம் அல்லது நன்னெறிக் களஞ்சியம்** என்பது 1927 ஆம் ஆண்டில் மலேசியா, கோலாலம்பூரில் வெளியிடப்பட்ட ஒரு தமிழ் புதின நூல் ஆகும். யாழ்ப்பாணத்தில் இருந்து பிரித்தானிய மலேயா, மற்றும் சிங்கப்பூர் புலம்பெயர்ந்தவர்களில் வாழ்க்கையை அடிப்படையாகக் கொண்டு அ. நாகலிங்கம் இதனை எழுதியிருந்தார். ஈழத்தில் இருந்து புலம்பெயர்ந்தவர்களின் முதல் இலக்கியப்படைப்புகளில் ஒன்றாக இது கருதப்படுகிறது.

ஈழத்தில் இருந்து வெளியான புதின நூல்களில் முதன் முறையாக சித்திரங்கள் வரையப்பட்டு வெளிவந்த புதினம் இதுவே. 344 பக்க நூலில் மொத்தம் 11 பக்கங்களில் கதைக்கேற்பச் சித்திரங்கள் வரையப்பட்டிருந்தன.

## ஆசிரியர்
ஆசிரியர் அருணாசலம் நாகலிங்கம் (1901 - 1979) யாழ்ப்பாணத்தில் இருந்து மலாயாவுக்குப் புலம் பெயர்ந்தவர். இந்நூலின் விற்பனையில் இருந்து பெறப்பட்ட பணத்தை தனது பிறந்த ஊரான காரைநகரில் தண்ணீர்த் தாங்கி ஒன்றை நிறுவுவதற்காகப் பயன்படுத்தப் போவதாக ஆசிரியர் நூலில் குறிப்பிட்டுள்ளார். நெகிரி செம்பிலான் மாநில சுல்தான் சேர் முகம்மது ஷா இதற்கு நிதியுதவியும் வழங்கியுள்ளார்.

## நூலில் அணிந்துரைகள் வழங்கியவர்கள்
* காரைநகர் நாகமுத்துப் புலவர்
* சென்னை உயர்நீதிமன்ற வழக்கறிஞர் ரா. பி. சேதுப்பிள்ளை
* இந்து சாதனம் இதழாசிரியர், புதின எழுத்தாளர்  ம. வே. திருஞானசம்பந்தப்பிள்ளை
* முதலியார் செ. இராசநாயகம்
* வி. எஸ். இராச ஐயனார், புனித பத்திரியார் கல்லூரி ஆசிரியர்

## மதிப்புரைகள் வழங்கியோர்
*லோகோபகாரி (சென்னை)
*கலிகால தீபம்
*தமிழ் நேசன், கோலாலம்பூர்

## மேற்கோள்கள்

## வெளி இணைப்புகள்
*மின்னூலாக சாம்பசிவம்-ஞானாமிர்தம்

பகுப்பு:ஈழத்துத் தமிழ்ப் புதினங்கள்
பகுப்பு:மலேசியத் தமிழ்ப் புதினங்கள்
பகுப்பு:1927 தமிழ் நூல்கள்
3ஐ இன்போடெக் லிமிடெட்

**3ஐ இன்போடெக் லிமிடெட்**(*3i Infotech Ltd*, ) இந்தியாவைத் தளமாகக் கொண்டு இயங்கும் ஒரு உலகளாவிய தகவல் தொழில்நுட்ப நிறுவனம். இது முதல் 3 இந்திய மென்பொருள் பண்டத் தயாரிப்பு நிறுவனங்களுள் ஒன்றாக உள்ளது. இந்நிறுவனம் ஐடி சேவைகள் மற்றும் காப்பீடு, வங்கிகள், முதலீட்டு சந்தைகள், பரஸ்பர நிதிகள், சொத்து மேலாண்மை, உற்பத்தி மற்றும் சில்லறை உள்ளிட்ட துறைகளில் பல்வேறு வணிக செயலாக்க அயலாக்க மென்பொருட்களை வழங்குகிறது.

## மேற்கோள்

## வெளி இணைப்புகள்
*

பகுப்பு:மும்பையைத் தளமாக கொண்ட நிறுவனங்கள்
பகுப்பு:இந்திய வகைக்குறிகள்
பகுப்பு:இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
பகுப்பு:மும்பை பங்குச் சந்தை நிறுவனங்கள்
பகுப்பு:1993 நிறுவனங்கள்
ஸ்ரீ ரேணுகா சுகர்

**ஸ்ரீ ரேணுகா சுகர்** () மகாராஷ்டிராவில் உள்ள மும்பை நகரைத் தளமாகக் கொண்ட இந்தியாவின் மிக பெரிய சர்க்கரை மற்றும் எத்தனால் தயாரிப்பு நிறுவனம். இந்நிறுவனம் இந்தியாவின் எத்தனால் எரிபொருள் சந்தையில் 21% பங்கை கொண்டிருக்கிறது. இந்தியாவின் சர்வதேச சர்க்கரை வர்த்தகத்தில் 20% பங்கை இந்நிறுவனம் கொண்டுள்ளது.

## மேற்கோள்கள்
ரேமாண்ட் குழுமம்

**ரேமாண்ட் குழுமம்** () இந்தியாவின் மிக பெரிய வர்த்தக துணி மற்றும் ஃபேஷன் சில்லறை விற்பனையாளர்களிள் ஒன்று உள்ளது. இந்நிறுவனத்திற்கு 200 நகரங்களில் இந்தியா மற்றும் வெளிநாடு முழுவதும் 550 க்கும் மேற்பட்ட சில்லறை விற்பனை கடைகள் உள்ளன. ரேமன்ட் குழுமத்தின் தலைவர் மற்றும் நிர்வாக இயக்குநராக கௌதம் சிங்கானியா இருக்கிறார்.

ரேமாண்ட், ரேமண்ட் பிரீமியம் அப்ரரல், பார்க் அவென்யூ, பார்க் அவென்யூ வுமன் ColorPlus கலர் பிளஸ் & பார்க்ஸ் போன்ற ஆடை பிராண்டுகள் இந்த குழுவில் உள்ளன. 200 க்கும் மேற்பட்ட நகரங்களில் இந்தியாவிலும், வெளிநாடுகளிலும் 700 சில்லறை விற்பனையாளர்கள் வலைப்பின்னலுடன் பிணைக்கப்பட்டுள்ள 'தி ரேமண்ட் ஷாப்' (டிஆர்எஸ்) மூலம் அனைத்து பிராண்டுகளும் சில்லறை விற்பனை செய்யப்படுகின்றன.

## அங்கீகாரங்கள்
இந்தியாவின் மிகவும் நம்பகமான பிராண்டுகளில் 23 வது இடத்தை ரேண்ட்மண்ட் பெற்றுள்ளதாக  பிராண்ட் டிரஸ்ட் ரிபோர்டு 2014 தெரிவித்துள்ளது.

## மேற்கோள்கள்
சிட்ருலின்

**சிட்ருலின்** (Citrulline) ஒரு ஆல்ஃபா- அமினோ அமிலமாகும். இதனுடைய நல்லியல் வாய்பாடு: H2NC(O)NH(CH2)3CH(NH2)CO2H. சிட்ருலின், பாலூட்டிகள் அமோனியா கழிவுநீக்கத்திற்குப் பயன்படுத்தும் யூரியா சுழற்சி தடவழியில் உள்ள ஒரு முக்கிய இடைநிலை வேதிப் பொருளாகும். ஆர்னிதின் மற்றும் கார்பமோயில் பாஸ்பேட்டிலிருந்து சிட்ருலின் உருவாக்கப்படுகிறது. இவ்வினையானது, யூரியா சுழற்சியில் உள்ள மைய வினைகளுள் ஒன்றாகும். மேலும், நைட்ரிக் ஆக்சைடு உருவாக்கும் நொதி (Nitric oxide synthase) ஆர்ஜினின் அமினோ அமிலத்திலிருந்து நைட்ரிக் ஆக்சைடு உருவாக்கும்போது, சிட்ருலின் துணைவிளைபொருளாக உருவாகிறது. நேரடியாக சிட்ருலின் டி.என்.ஏ மூலக்கூறிலிருந்து குறிமுறையீடு செய்யப்படாவிடினும், புரதப்பெயர்ப்பிற்கு பின்னான மாற்றங்களினால் பல புரதங்களும் சிட்ருலினாக்கப்படுகின்றன. புரதங்களில் சிட்ருலின் படிவுகள், பெப்டைடுஆர்ஜினின் இமைன்நீக்கி நொதிகளால் (peptidylarginine deiminases) உருவாக்கப்படுகின்றது. முடக்குவாத நோயாளிகளின் இரத்தத்தில் உள்ள சுழலான சிட்ருலினாக்கப்பட்ட புரதக்கூறு/புரதத்திற்கு எதிரான எதிர்ப்பான்கள் (பிறபொருளெதிரிகள்) நோயை கண்டறியப் பயன்படுகின்றன 

## மேற்கோள்கள்

பகுப்பு:அமினோ அமிலங்கள்
ஒப்பிலக்கியம்

**ஒப்பிலக்கியம்** (*Comparative literature*) என்பது இரண்டு அல்லது அதற்கு மேற்பட்ட மொழிகளைச் சேர்ந்த படைப்புகளையும் படைப்பாளிகளையும், படைப்புப் போக்குகளையும் ஒப்பிட்டு ஆராயும் இலக்கியத்துறை. பன்மொழி படைப்புகள் மட்டுமல்லாது, ஒரே மொழியில் வெவ்வேறு துறைகள், இனக்குழுக்களின் இலக்கியத்தை ஒப்பிட்டு ஆய்வதும் ஒப்பிலக்கியமே.

## வெளி இணைப்புகள்
*தமிழ் இணையக் கல்விக்கழகப் பாடநூல்

பகுப்பு:இலக்கியம்
வேல்ஸ்பன் இந்தியா லிமிடெட்

**வேல்ஸ்பன்** (|) இந்தியாவில் மும்பையைத் தலைமையிடமாகக் கொண்ட பொதுப் பங்கு நிறுவனமாகும். உலகின் 2 வது மிக பெரிய டெர்ரி துண்டு தயாரிப்பு நிறுவனமாக வேல்ஸ்பன் உள்ளது

## மேற்கோள்
பாப் வையட்

**பாப் வையட்** (*Bob Wyatt*, பிறப்பு: மே 2 1901, இறப்பு: ஏப்ரல் 20 1995), இங்கிலாந்து அணியின் துடுப்பாட்டக்காரர். இவர் 40 தேர்வுத் துடுப்பாட்டப் போட்டியிலும் , 739 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1937 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1901 பிறப்புகள்
பகுப்பு:1995 இறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
டாட்டா மோட்டார்ஸ்

**டாட்டா மோட்டார்ஸ் லிமிடெட்** (*Tata Motors Limited*) இந்தியாவின் மும்பையைத் தலைமையிடமாகக் கொண்ட பன்னாட்டு தானுந்து வாகன நிறுவனமாகும். இந்நிறுவனம் டாட்டா குழுமத்தின் ஒரு பகுதியாக உள்ளது.

டாட்டா மோட்டார்ஸ் 2010-11 ல் இந்திய ரூபாய் 9,274 கோடி வருவாய் ஈட்டியதன் மூலம், இந்தியாவின் மிக பெரிய கார் நிறுவனமானது. டாட்டா மோட்டார்ஸ் சிறிய, நடுத்தர கார் மற்றும் பயன்பாட்டு வாகனம் பிரிவுகளில் தயாரிப்புகளை கொண்டுள்ளது. இந்நிறுவனம் உலகின் நான்காவது பெரிய டிரக் உற்பத்தியாளராகவும், மேலும் உலகின் இரண்டாவது மிகப்பெரிய பேருந்து உற்பத்தியாளராகவும் உள்ளது. 50,000 தொழிலாளர்கள் இதில் பணியாற்றுகின்றனர். டாட்டா மோட்டார்ஸ் 1954 முதல் இந்தியாவில் 4 மில்லியனுக்கும் அதிகமான வாகனங்களை உற்பத்தி மற்றும் விற்பனை செய்துள்ளது.

டாட்டா மோட்டார்ஸ் மும்பை பங்குச் சந்தை மற்றும் தேசிய பங்குச் சந்தையில் பட்டியலிடப்பட்டுள்ளது. அத்துடன் நியூயார்க் பங்கு சந்தையிலும் பட்டியலிடப்பட்டுள்ளது. 2005 ல் டாட்டா மோட்டார்ஸ் இந்திய ருபாய் 320 பில்லியன் மேல் ஆண்டு வருவாய் ஈட்டியது. இந்தியாவின் முதல் 10 நிறுவனங்களுள் ஒன்றாக உள்ளது. 2010 இல் எகனாமிக் டைம்ஸ் மற்றும் வர்த்தக நிதியம் நடத்திய ஒரு வருடாந்திர கணக்கெடுப்பில் 'இந்தியாவின் மிகவும் மதிப்புமிக்க பிராண்ட்' என்ற பட்டத்தை டாட்டா மோட்டார்ஸ் பெற்றது.

டாட்டா மோட்டார்சின் தானுந்து உற்பத்தி மற்றும் உருவாக்கம் ஜாம்ஷெட்பூர், பந்த் நகர், லக்னோ, அகமதாபாத், சனந்த், தர்வாத் மற்றும் புனே போன்ற இந்திய நகரங்களிலு, அர்ஜென்டீனா, தென் ஆப்பிரிக்கா மற்றும் தாய்லாந்து போன்ற இடங்களிலும் நடைபெறுகிறது.

டாட்டா மோட்டார்ஸ், டாட்டா குழுமத்தின் ஒரு பகுதியாகும்; டாட்டா குழுமம் டாட்டா சன்ஸ் நிறிவனம் மூலம் டாட்டா மோட்டார்சின் பங்கு மேலாண்மை செய்கிறது.

## டாடா எலக்ட்ரிக் பயணிகள் வாகனம்
இந்திய சந்தையில் பேட்டரி மின்சார வாகனங்கள் மூலம் இயங்கும் நெக்ஸான் EV, பஞ்ச் EV, டிகோர் EV, மற்றும் டியாகோ EV உள்ளிட்ட மாடல்கள் மூலம் நாட்டின் முதன்மையான எலக்ட்ரிக் பயணிகள் வாகன தயாரிப்பாளராக விளங்குகின்றது. 

## வாங்கிய நிறுவனங்கள்
* 2004 ல் டாட்டா மோட்டார்ஸ் தென் கொரியாவின் டேவூ டிரக் உற்பத்தி பிரிவை வாங்கியது. தற்போது இது டாட்டா டேவூ என அழைக்கப்படுகிறது.
* 2005 இல், டாட்டா மோட்டார்ஸ் ஆர்கோனீஸ் ஹிஸ்பானோ கர்ரோசெரா நிறுவனத்தின் 21% பங்குகளை வாங்கியது. இதனால் அந்நிறுவனத்தின் கட்டுப்படுத்தும் உரிமையை பெற்றது
* 2008 இல், டாட்டா மோட்டார்ஸ், டெய்ம்லர் மற்றும் லான்செஸ்டர் வர்த்தக பெயர் உள்ளடக்கிய பிரித்தானிய ஜாகுவார் லேண்ட் ரோவர் (JLR), நிறுவனத்தை கையகப்படுத்தியது

## துணை நிறுவன பிராண்டுகள்

## மேற்கோள்கள்

பகுப்பு:டாட்டா குழுமம்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பகுப்பு:இந்தியத் தானுந்து வணிக நிறுவனங்கள்
பகுப்பு:பன்னாட்டு வணிக நிறுவனங்கள்
பகுப்பு:நிப்டி 50 நிறுவனங்கள்
கேஇசி இண்டர்நேஷனல்

**கே. இ. சி இண்டர்நேஷனல் லிமிடெட்**() இந்தியாவின் இரண்டாவது மிக பெரிய மின் விநியோக, மின் கோபுரங்கள் உருவாக்கும் நிறுவனம். இது மும்பையை தலைமையிடமாகக் கொண்ட பொதுப் பங்கு நிறுவனமாகும். இந்நிறுவனம் தொலை தொடர்பு உள்கட்டமைப்பு சேவைகள், கோபுரச் சோதனை, செயற்கைக்கோள் மற்றும் ஜிபிஆர்எஸ் ஆய்வுகள் போன்ற  சேவைகளை வழங்குகிறது. இந்நிறுவனம் அல்ஜீரியா, ஆப்கானிஸ்தான், எகிப்து, எத்தியோப்பியா, கானா, கஜகஸ்தான், கென்யா, இந்தியா, மாலி, மொசாம்பிக், நமீபியா, நைஜீரியா, சவுதி அரேபியா, தென் ஆப்பிரிக்கா, தஜிகிஸ்தான், மற்றும் ஐக்கிய அரபு எமிரேட்ஸ் ஆகிய நாடுகளில் செயல்படுகிறது.

## மேற்கோள்கள்
டக் ரைட்

**டக் ரைட் ** (*Doug Wright*, பிறப்பு: ஆகத்து 21 1914, இறப்பு: நவம்பர் 13 1998), இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டிகளிலும் , 497 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1951 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1914 பிறப்புகள்
பகுப்பு:1998 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
தப்ரபேன் தீவு

**தப்ரபேன் தீவு** (*Taprobane Island*) இலங்கையில் வெலிகமை பட்டினத்துக்கு அருகில் உள்ள சிறியதொரு பாறைத் தீவாகும். முற்காலத்தில் இது *கல் தூவ (கல் தீவு)* என்றழைக்கப்பட்டது. இது தனியாருக்குச் சொந்தமானது. பண்டைக் காலத்தில் இலங்கையைக் குறிப்பதற்குப் பயன்படுத்தப்பட்ட கிரேக்கச் சொல்லே இத்தீவுக்குப் பெயரிடப் பயன்பட்டிருக்கிறது. இத்தீவு இரண்டரை ஏக்கர் பரப்பளவையே கொண்டுள்ளது.

இத்தீவு முன்னர் பிரான்சு நாட்டிலிருந்து நாடு கடத்தப்பட்டிருந்த அந்நாட்டு இளவரசர் டி மௌனே என்பவருக்குச் சொந்தமாக இருந்தது. அவர் வெலிகமை பட்டினம் மீதும் அதன் அழகிய கடற்கரை மீதும் மிகுந்த அவாவுற்றதால், இத்தீவில் ஒரு இல்லத்தைக் கட்டி அதிலேயே வாழ்ந்து வந்தார். அவருக்குப் பின்னர், இத்தீவு அமெரிக்க எழுத்தாளரான பவுல் பௌல்சு என்பவருக்கு உரித்தாயிற்று.

டச்சு எழுத்தாளரான பீட்டர் டென் கூப்பன் 1984 இல் தம் நாட்டில் கலக நிலை ஏற்பட்டிருந்த போது ஒரு மாதமளவில் தங்கியிருந்தார். பின்னர் அவுசுதிரேலியப் பாடலாசிரியரும் பாடகருமான கைலீ மினோகு இத்தீவில் தங்கியிருந்த போது, இத்தீவின் அழகினாற் கவரப்பட்டு, "தப்ரபேன் (அசாதாரண நாள்)" என்ற பாடலை இயற்றினார்.

இத்தீவு பல்வேறு விளம்பரங்களுக்கும் ஹொலிவூட் படங்களுக்கும் களமாக இருந்துள்ளது.

## உசாத்துணை

## இலக்கியம்
*
*

## வெளித் தொடுப்புகள்
*தப்ரபேன் தீவு
*"How to Live on a Part-time Island" by Paul Bowles 

பகுப்பு:இலங்கையின் தீவுகள்
பகுப்பு:தனியார் தீவுகள்
டெட்டி வைன்யார்ட்

**டெட்டி வைன்யார்ட்** (*Teddy Wynyard*, பிறப்பு: ஏப்ரல் 1 1861, இறப்பு: அக்டோபர் 30 1936), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 154 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1906 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1861 பிறப்புகள்
பகுப்பு:1936 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
டிக் யங்

**டிக் யங்** (*Dick Young *, பிறப்பு: செப்டம்பர் 16 1885, இறப்பு: சூலை 1 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 139 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1908 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1885 பிறப்புகள்
பகுப்பு:1968 இறப்புகள்
பகுப்பு:ஆங்கிலேயக் குச்சக் காப்பாளர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜாக் யங்

**ஜாக் யங்** (*Jack Young *, பிறப்பு: அக்டோபர் 14 1912, இறப்பு: பெப்ரவரி 5 1993), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , 341 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1949 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:1912 பிறப்புகள்
பகுப்பு:1993 இறப்புகள்
பகுப்பு:வடக்கு எதிர் தெற்கு துடுப்பாட்டக்காரர்கள்
செய்லர் யங்

**செய்லர் யங்** (*Sailor Young*, பிறப்பு: பிப்ரவரி 5 1876, இறப்பு: திசம்பர் 12 1964), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 171 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1912 பிறப்புகள்
பகுப்பு:1993 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:1876 பிறப்புகள்
பகுப்பு:1964 இறப்புகள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
காலின் வெல்ஸ்

**காலின் வெல்ஸ்** (*Colin Wells *, பிறப்பு: மார்ச்சு 3 1960), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1985 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1960 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:வாழும் மக்கள்